projecte-aina/catalan_government_crawling huggingface dataset:
Quina informació conté el VISOR?
El VISOR mostra els àmbits territorials dels parcs naturals acreditats amb la Carta Europea de Turisme Sostenible (en endavant, CETS o Carta) i conté informació de totes les empreses vinculades al sector turístic (allotjaments, restaurants, empreses d'activitats, guies i explotacions agroramaderes que ofereixen visites) que es troben en algun d'aquests àmbits i que també estan acreditades amb la CETS.
Què significa que una empresa estigui acreditada amb la CETS?
Prèviament i com a condició sine qua non perquè aquestes empreses hagin pogut acreditar-se amb la CETS és que el parc natural on s'ubiquen o treballen hagi estat acreditat amb la Carta.
Un cop acreditat el parc natural, aquest realitza un acompanyament a aquelles empreses del sector turístic que ho desitgin a realitzar la seva activitat de la manera més sostenible possible des del punt de vista de:
Així doncs, totes les empreses que trobareu al VISOR són empreses que aposten i treballen per:
Escollint una d'aquestes empreses esteu contribuint a l'aposta clara per mantenir el patrimoni natural i cultural del territori, contribuint al parc natural, a les tradicions, a les empreses locals, al productes locals, a la reducció del consum d'energies no renovables i l'aposta per les renovables, a la reducció dels residus etc.
A Catalunya, les tasques de vigilància del medi natural són competència del Cos d'Agents Rurals, adscrit al Departament d'Agricultura, Ramaderia, Pesca i Alimentació, en compliment del que estableix la Llei 9/1986, de cossos de funcionaris de la Generalitat de Catalunya, i la Llei 17/2003, de 4 de juliol, del Cos d'Agents Rurals.
Així, se'ls atribueix la vigilància del compliment i les gestions de col·laboració tecnicoadministratives que es derivin de l'aplicació de les normatives següents:
- Llei 17/2003, de 4 de juliol, del Cos d'Agents Rurals
- Llei de caça, de 4 d'abril de 1970, i el seu Reglament
- Llei de pesca, i el seu Reglament
- Llei de protecció dels animals
- Decret pel qual es regula la circulació motoritzada, per a la protecció del medi natural
- Normativa de prevenció d'incendis:
- Pla de vigilància (Pla Alfa).
- Inspecció d'infraestructures que, per defecte, puguin ocasionar incendis (línies elèctriques, línies de ferrocarril, etc.).
- Detecció de focus d'incendi i intervenció immediata.
- Assessorament i col·laboració en les tasques d'extinció (INFOCAT).
- Realització de treballs de prevenció d'incendis i recull de dades meteorològiques, estat de camins forestals, etc.
- Investigació de causes d'incendis.
Conservació preventiva: el seu objectiu principal és compatibilitzar l'activitat sociocultural i econòmica que pugui afectar els valors naturals d'un espai amb la conservació d'aquests.
Es concreta principalment en l'elaboració de plans d'ordenació i normativa que determini els usos no admesos i els admesos, i que reguli aquests darrers, així com en l'emissió d'autoritzacions o informes preceptius sobre plans, projectes, infraestructures, activitats, etc. en aplicació d'aquestes normatives i regulacions.
Com a conservació preventiva, també cal considerar, entre d'altres, la vigilància o guarderia.
Aquestes mesures solen ser suficients, en general, per a l'objectiu del manteniment de l'estat de conservació favorable dels elements del patrimoni natural i, en molts casos, atesa la gran capacitat de recuperació d'aquests elements, també són suficients per recuperar-los.
No obstant això, i també dins el concepte de conservació preventiva, cal establir sistemes de seguiment que permetin, mitjançant l'obtenció de dades i indicadors, conèixer en tot moment l'estat de conservació d'aquests elements i les seves variacions.
El Servei d'Espais Naturals Protegits gestiona els espais naturals de protecció especial adscrits al Departament de Territori i Sostenibilitat.
A més de les tasques de conservació del patrimoni, d'ordenació i impuls de l'ús social, de foment del desenvolupament sostenible i de vigilància de la normativa, el Servei desenvolupa unes funcions de gestió administrativa generals, necessàries perquè la resta de tasques es puguin dur a terme.
Qualsevol persona, empresa o entitat que realitzi o promogui l'activitat en els espais inclosos al Pla d'Espais d'Interès Natural gestionats pel Departament de Territori i Sostenibilitat ho ha de fer a través d'aquest enllaç, utilitzant el formulari específic i seguint les indicacions incloses al tràmit corresponent.
En el cas dels espais naturals de protecció especial, aquesta sol·licitud s'enviarà a l'òrgan gestor corresponent, mentre que per a la resta d'espais naturals protegits s'enviarà als serveis territorials.
Si el vostre tràmit no està dins de l'apartat específic anteriorment indicat, i voleu presentar una sol·licitud, escrit o petició sobre qualsevol altre assumpte, per via telemàtica, teniu a la vostra disposició la Petició Genèrica de la Generalitat de Catalunya.
Si el que voleu és enviar consultes, queixes i suggeriments, utilitzeu aquest formulari indicant el tema Medi Ambient i el Subtema Parcs i espais naturals.
Podeu fer seguiment de les vostres gestions des de l'apartat Estat de les meves gestions, des de La meva carpeta o bé trucant al 012, amb el codi (ID) que rebreu després d'enviar el formulari.
Recordeu no utilitzar aquest formulari per iniciar un tràmit ni per aportar-hi dades o documentació relacionada amb un tràmit ja iniciat.
Fulletó genèric i plànols guia dels parcs naturals
Els espais naturals de protecció especial gestionats per aquest Departament disposen, en format digital i en format paper, de plànols guia; una publicació que us ofereix una informació genèrica sobre l'espai així com un mapa de situació i alguns itineraris per descobrir.
També posem a la vostra disposició un fulletó explicatiu i de situació sobre tota la xarxa de parcs naturals de Catalunya.
La Generalitat de Catalunya i l'Obra Social de "la Caixa" van signar un conveni de col·laboració per al desenvolupament d'actuacions de conservació de la biodiversitat als espais naturals protegits.
Des de l'any 2007 es duen a terme actuacions de diversa naturalesa com:
· Treballs silvícoles per la prevenció d'incendis forestals
· Conservació i millora ambiental d'hàbitats
· Adaptació d'accessos i instal·lacions per discapacitats
· Millora de la connectivitat ecològica i paisatgística
L'objectiu d'aquest conveni és fer possible projectes i actuacions integrades amb la Generalitat de Catalunya i alhora afavorir la integració social i laboral de col·lectius amb risc d'exclusió social.
Per això sempre que és possible i que els condicionants tècnics ho permeten, l'execució s'encarrega a organitzacions que treballen per a la rehabilitació de presos o amb persones amb discapacitat intel·lectual i/o trastorn mental.
El Floracat és una xarxa de cooperació transfronterera creada per millorar els coneixements sobre biologia i ecologia i preservació de plantes a l'est dels Pirineus.
Durant 6 anys s'ha anat treballant amb els diferents gestors d'espais protegits de França, Andorra i Catalunya per al coneixement de determinades espècies de flora amb diferents graus de protecció però que afecten en els espais protegits d'aquestes tres nacions de l'est del Pirineu.
Després de 6 anys de treball, es va decidir formalitzar aquesta col·laboració mitjançant un projecte europeu més ambiciós, que inclou una manera comuna de treballar en el seguiment de determinades espècies, la divulgació del coneixement i la definició de criteris comuns de millora d'hàbitat i de millora de les espècies.
L'objectiu del Floralab és el de preservar la flora dels ecosistemes transfronterers, vulnerables a canvis globals (climàtics i antròpics).
Aprofitant la diversitat d'enfocs en ecologia i gestió d'hàbitats naturals, set estructures de l'est dels Pirineus han proposat fundar i administrar una xarxa de laboratoris botànics a cel obert.
Aquesta complementarietat de coneixements tècnics i d'experiències beneficiarà a cada territori involucrat en una estratègia comuna per a la preservació, a mig termini, d'espècies rares i amenaçades a l'est dels Pirineus (Pirineus Orientals, Catalunya, Ariège i Andorra), en col·laboració amb altres projectes del Pirineu (OPCC-FLORAPYR I GREEN).
El principal resultat esperat és la millora en la gestió i la protecció dels hàbitats naturals a través d'un millor coneixement i tenint en compte la flora notable per part dels gestors d'espais naturals i les institucions.
Els científics i actors socioprofessionals compartiran i perpetuaran els seus coneixements i habilitats a través de formacions, trobades interprofessionals i la posada en comú de recursos en els laboratoris a cel obert.
Es pretén que la xarxa s'obri al final del projecte a altres regions que desitgin unir-se i ampliar, d'aquesta manera, l'enfoc en tot el massís dels Pirineus.
L'home és present a la zona volcànica de la Garrotxa des de fa mil·lennis.
El fet de tractar-se d'un territori natural tan humanitzat, amb un gran dinamisme econòmic i on el 98% de la superfície del Parc Natural és de propietat privada, comporta que la relació amb la població local, la regulació de les activitats econòmiques i el plantejament de projectes econòmics sostenibles sigui vital per a la conservació de l'espai.
Control de la població d'heures:
Aquesta planta enfiladissa llenyosa ha augmentat la seva població de forma considerable en els darrers anys afavorida per l'actual canvi climàtic.
Posa en perill la persistència i estabilitat dels boscos de roures i aurons de les finques Baussitges i Requesens, que esdevenen juntament amb la fageda els boscos de caducifolis més orientals de la península, fet que posa de manifest la importància de conservar les particulars masses forestals de l'Albera.
En total, es va actuar sobre una superfície de l'ordre de 290 hectàrees, 150 ha de Requesens i 140 ha de Baussitges.
A la finca de Baussitges es van respectar 27,45 ha en que es troba una Reserva Forestal constituïda l'any 2008.
Persones amb risc d'exclusió social que hi han intervingut: 6
Inversió realitzada per l'Obra Social de "la Caixa": 80.000 €
Apropar la descoberta de les Illes Medes a tota la població en general i en especial a persones amb disminucions (exposició sensorial), i divulgar la importància de la conservació marina que es fa des del Parc.
L'exposició pretén donar a conèixer la importància de l'Àrea Protegida de les Illes Medes i de la importància de la seva conservació.
Es planteja com un "viatge sensorial" que guia el visitant des de la superfície de les Medes fins a les seves profunditats.
S'han disposat diferents elements per tal que els visitants puguin seguir l'exposició amb diversos sentits com la vista, el tacte o l'oïda.
D'aquesta de manera les persones amb alguna disminució també poden seguir l'exposició.
L'exposició està instal·lada al Museu de la Mediterrània a Torroella de Montgrí i posteriorment a l'Estartit des del juliol de 2011 a desembre de 2012.
De novembre de 2010 a juny de 2011
Baix Empordà: Torroella de Montgrí
Persones amb risc d'exclusió social que hi han intervingut: 6
Inversió realitzada per l'Obra Social de "la Caixa": 100.000 €
Aclarida de millora en una repoblació de pi blanc i pi pinyer.
S'han dut a terme treballs de millora a 5,79 hectàrees d'una repoblació del 1979 de pi blanc i pi pinyer d'elevada densitat i situada molt a prop del camí vell de l'Escala a l'Estartit, entre el càmping Neus i l'antiga caserna militar de la Clota.
En aquesta massa (rodal 15 del Projecte d'ordenació forestal de la Muntanya Gran, forest d'utilitat pública de l'ajuntament de Torroella de Montgrí) es va dur a terme una aclarida de millora i poda dels arbres que quedaven.
Les restes de poda es van triturar els arbres extrets es van aprofitar per a biomassa.
Treballs de millora en masses forestals afectades per la nevada de l'any 2010
S'ha actuat sobre masses forestals greument afectades per la forta nevada del març de 2010 que podien esdevenir un focus d'incendis forestals i properes a les urbanitzacions Torre Gran i Torre Vella de l'Estartit.
Es tracta de 7,53 ha de forests de propietat privada i municipal en les que es van efectuar treballs de millora, tallada d'arbres caiguts i els severament afectats, i trituració de la brancada.
Les restes foren trossejades, apilades i tractades contra escolítids perforadors.
Baix Empordà: Torroella de Montgrí
Persones amb risc d'exclusió social que hi han intervingut: 9
Inversió realitzada per l'Obra Social de "la Caixa": 91.000 €
S'ha actuat sobre un total 19,49 ha, repartides en tres zones, en les que s'han fet diversitat de treballs per tal de disminuir la càrrega de combustible i trencar la continuïtat vertical entre els diferents estrats de vegetació.
Els treballs han consistit en estassades, tallades selectives de millora d'alzina i roure, podes i selecció de tanys en peus amb nombrosos rebrots.
Època d'execució: 2010 a març de 2011
Localització dels treballs: Baix Empordà (Torroella de Montgrí)
Persones amb risc d'exclusió social que hi han intervingut: 10
Inversió realitzada per l'Obra Social de "la Caixa": 42.547 €
La varietat d'ambients i l'extraordinària biodiversitat de les aigües que envolten aquest petit arxipèlag, situat a una milla escassa del poble de L'Estartit, al bell mig de la Costa Brava, constitueixen un indret únic i un dels més emblemàtics de la Mediterrània.
La part emergida d'aquest Parc Natural és un arxipèlag format per set illots: el Medellot, l'illa de la Meda Gran, la Meda Petita, les Ferrenelles, el Tascó Gros, el Tascó Petit iel Carall Bernat.
Des de sempre, han estat un punt d'interès per l'home, tal com ens revelen les restes de naufragis trobats a les seves aigües.
Els pirates les utilitzaven com a base per les seves incursions a la costa i han sigut objecte d'importància militar i estratègica des de l'Edat Mitjana fins a finals del S.XIX. Van ser habitades fins el 1934.
La protecció de les illes s'inicià al 1983 amb una Ordre de la Generalitat de Catalunya.
El 1985 una resolució establia normes de compliment obligatori a la zona vedada i el 1990, la Llei 19/1990 va convertir-se en el marc jurídic de la protecció i conservació de la flora i fauna del fons marí de les Illes Medes i del tros de costa del Montgrí, entre la Roca del Molinet i Punta Salines.
ORDRE TES/79/2018, de 20 de juny, per la qual s'aproven els preus públics per a la prestació de serveis en els espais naturals de protecció especial
Us oferim un Recull bibliogràfic relacionat amb la Carta Europea de Turisme Sostenible (1991-2019) amb informació sobre la Carta que podeu trobar als nostres centres de documentació.
Article recomanat sobre Creació i consolidació d'espais de coordinació: un dels resultats de la Carta Europea de Turisme Sostenible a la Garrotxa.
Per consultar aquesta informació, o per a qualsevol dubte, podeu adreçar-vos al Centre de Documentació del Parc: - per correu electrònic: [EMAIL]
Per a més informació tècnica sobre la CETS es poden dirigir les consultes al tècnic de turisme del Parc: Joan Pijuan [EMAIL]
També es poden descarregar de la web d'Europarc els nous logos de la CETS amb versions diferents per a parcs naturals, empreses acreditades i agències de viatge acreditades.
La Carta Europea de Turisme Sostenible en espais naturals protegits (CETS) és una iniciativa de la Federació EUROPARC, organització que reuneix Espais Naturals Protegits de 38 països europeus.
EUROPARC és l'entitat gestora que concedeix l'adhesió a la CETS als espais protegits, en els quals verifica que hi ha un compromís per aplicar els principis del turisme sostenible.
És un mètode i un compromís voluntari; la CETS orienta els gestors dels espais naturals protegits i les empreses turístiques per definir les seves estratègies de desenvolupament de manera conjunta i participada.
Augmentar el coneixement sobre l'espai protegit i donar suport, al mateix temps, a la seva preservació perquè pugui ser gaudit per les generacions presents i futures.
Millorar el desenvolupament sostenible i la gestió turística de l'espai protegit i la seva àrea d'influència, tenint presents les necessitats de l'entorn, de la població i les empreses locals i dels visitants.
Implicar les empreses locals en un projecte comú de turisme sostenible.
Sense aquesta implicació, no hi ha projecte CETS.
Per a l'espai natural protegit: protecció i conservació del territori, millora de l'oferta turística integrada a l'espai.
Per a les empreses turístiques: disposar d'eines útils per a la sostenibilitat de l'empresa, suport tècnic i promoció en xarxa.
Per al turisme: gaudir d'una experiència singular i sostenible amb major nivell de qualitat dels serveis.
Per a les administracions: oportunitat de millorar la imatge del territori i criteris fiables per distingir empreses i pràctiques sostenibles.
Fase I. Acreditació d'espais naturals protegits
L'espai protegit, amb l'acord i compromís dels empresaris turístics i altres actors locals, sol·licita l'adhesió, i és el territori qui rep l'acreditació de la CETS.
El sistema d'adhesió distingirà, en els espais ja acreditats, aquelles empreses que més i millor s'esforcen per fer sostenible la seva activitat i col·laborar amb els gestors de l'espai.
Són les empreses turístiques les que voluntàriament poden sol·licitar la seva adhesió.
Aquest reconeixement serà molt més que una altra nova marca de qualitat, perquè, a més, garantirà una autèntica col·laboració entre l'empresa i l'espai protegit per avançar en el desenvolupament d'un turisme sostenible.
Adhesió de les agències de viatges
Fomentar la comercialització de l'oferta turística als espais naturals protegits que respecten els principis de la Carta i, per tant, contribueixen a la seva conservació i al seu desenvolupament local.
Millorar la visibilitat dels espais naturals i de les empreses que treballen per a aquests principis.
Reconèixer i diferenciar les agències de viatges pel seu compromís voluntari amb el desenvolupament turístic sostenible als espais naturals protegits on operen.
L'activitat del sector primari es reconeix com un element clau per a la conservació del Parc Natural, especialment pel que fa als ecosistemes naturals i el paisatge, estretament vinculats i dependents dels usos del sòl que s'hi practiquen.
Així, es considera fonamental desenvolupar sinèrgies encaminades a mantenir i promoure un ús sostenible d'aquesta activitat, basada en la rendibilitat econòmica i compromesa en el procés de conservació i millora dels valors naturals i culturals que defineixen l'espai natural.
En aquest context des de fa uns anys s'han dut a terme treballs de col·laboració i participació entre el Parc Natural i productors locals.
Part d'aquests treballs van quedar reflectits amb la publicació de l'edició de 2007 de Trenquem el cuc "Productors locals al Parc Natural de la Zona Volcànica de la Garrotxa" que es va elaborar en col·laboració amb Ràdio Olot.
Ara aquesta informació s'ha actualitzat amb la voluntat que els productors locals i el Parc Natural segueixin treballant junts per assolir compromisos dirigits a la millora de l'entorn natural.
Aquest document recull de forma exhaustiva tota l'activitat duta a terme pel Parc al llarg de l'any: itineraris, projectes de recerca, obres de manteniment, exposicions.
Es posa a disposició del públic la Memòria 2019 del Parc Nacional d'Aigüestortes i Estany de Sant Maurici, on es poden trobar estadístiques de visitants, dades sobre projectes de recerca, publicacions i tot allò que anualment es realitza al Parc.
Les memòries anuals descriuen les activitats tant a nivell intern com extern i ajuden a donar a conèixer millor la gestió efectuada al llarg de cada any.
Anualment es presenta la memòria al Patronat del Parc per a la seva aprovació i finalment es presenta al Parlament de Catalunya.
El Parc ofereix, entre els mesos de juliol i novembre, activitats familiars d'interpretació de l'entorn, caminades amb un guia de natura, xerrades d'experts i jornades divulgatives de sensibilització ambiental.
Es tracta d'un total de 24 activitats que podeu consultar en format PDF en aquesta mateixa notícia, i que trobareu en format paper als Punts d'Informació del Parc i oficines de turisme de la comarca del Ripollès.
A més, se'n fa difusió a través de les xarxes socials del Parc, principalment al Facebook i a l'Instagram.
Totes elles són gratuïtes però es requereix fer la inscripció prèviament.
Aquesta any de pandèmia tot està més regulat, i sovint hom es queda sense places, així que si us decidiu a fer una activitat, no tardeu a inscriure-us-hi.
Aquest equipament, situat dalt la part antiga del poble, compta amb un faristol interpretatiu panoràmic per conèixer la posició de les principals estrelles i constel·lacions segons el dia i hora de l'any i un pilar marcant la situació de la estrella polar per orientar-nos correctament.
El Conseller de Territori i Sostenibilitat, Damià Calvet, va inaugurar el nou mirador astronòmic interactiu de Vilaller, a l'Alta Ribagorça el dia 5 d'agost.
Amb l'objectiu de facilitar la descoberta i gaudi del cel nocturn, el mirador compta amb indicacions sobre situació de les principals estrelles i constel·lacions i d'un planisferi mòbil que permet veure el cel visible des del mirador.
Aquest equipament proposa dues activitats per a introduir-se en la observació del firmament.
Un màstil per a localitzar l'estrella polar i de passada trobar una de les constel·lacions més conegudes i fàcils: la Óssa major.
La importància de l'estel polar rau en que aquest és utilitzat com a referència astronòmica ja que no canvia a la seva posició al llarg de l'any i facilita la localització dels cossos celestes.
Per altra banda també s'inclou un planisferi que permet, indicant el dia i l'hora en el cercle giratori, veure el cel visible.
Com a complement útil del mirador, s'han instal·lat dos interruptors que apaguen l'enllumenat públic per a facilitar les observacions.
El mirador, ubicat a la part alta del poble, és una proposta atractiva que pot servir de reclam i d'exemple de turisme sostenible d'observació del firmament.
Dins dels objectius de la Certificació Starlight del Parc Nacional d'Aigüestortes i Estany de Sant Maurici està la instal·lació de miradors astronòmics com el de Vilaller en els altres nou municipis de la zona d'influència del parc que van rebre la certificació Destinació Starlight l'any 2018.
A Catalunya s'han citat 30 espècies de ratpenats, totes insectívores i presents en tots els ecosistemes.
El coneixement dels ratpenats al nostre país és molt recent i en les dues darreres dècades s'han citat un bon nombre de noves espècies.
Els quiròpters són els únics mamífers voladors que existeixen i habiten la Terra des de fa 65 milions d'anys, quan encara hi havia dinosaures.
Actualment, al món, hi ha més de 1.300 espècies.
Són animals socials que poden viure més de 40 anys i només tenen una cria per gestació.
Són uns grans controladors biològics de plagues agrícoles, com per exemple al delta de l'Ebre, la plaga del barrinador de l'arròs i uns bioinsecticides naturals de primer ordre.
En general, el present document aporta informació obtinguda a partir de tres treballs de doctorat (Carles Flaquer, Xavier Puig-Montserrat i Maria Mas) i pretén resumir 20 anys d'investigació que han permès obtenir molta informació sobre les espècies de ratpenats del Delta i mostrar al món la rellevància de les llacunes pels ratpenats i els ratpenats pels agricultors i els agro-ecosistemes en general.